
LĒMUMS
Jūrmalā
	2026. gada 24. septembrī
	
	Nr.
	502


	Grozījums Jūrmalas domes 2020. gada 21. maija lēmumā Nr. 223 “Par cilvēku drošību apdraudošas un vidi degradējošas ēkas Bišu ielā 14, Jūrmalā, sakārtošanu”
	(protokols Nr. 11, 30. punkts)


Jūrmalas dome 2020. gada 21. maijā pieņēma lēmumu Nr. 223 “Par cilvēku drošību apdraudošas un vidi degradējošas ēkas Bišu ielā 14, Jūrmalā, sakārtošanu” (turpmāk – Lēmums), ar kuru tika nolemts:

1. Klasificēt kafejnīcas ēku (kadastra apzīmējums 1300 026 4810 001) Bišu ielā 14, Jūrmalā, kā cilvēku drošību apdraudošu un vidi degradējošu ēku. 
2. Aplikt kafejnīcas ēku (kadastra apzīmējums 1300 026 4810 001) Bišu ielā 14, Jūrmalā, ar nekustamā īpašuma nodokļa likmi trīs procentu apmērā no atbilstoši lielākās kadastrālās vērtības: ēkām piekritīgās zemes kadastrālās vērtības, vai ēku kadastrālās vērtības.

3. Uzdot nekustamā īpašuma Bišu ielā 14, Jūrmalā (kadastra Nr. 1300 026 4810) Īpašniekam, līdz 2020. gada 30. jūlijam Jūrmalas pilsētas domes Pilsētplānošanas nodaļā iesniegt kafejnīcas ēkas (kadastra apzīmējums 1300 026 4810 001), konstrukciju tehnisko izpēti ar mērķi noteikt nepieciešamos darbus, kas nekavējoši veicami ēkas bīstamības novēršanai.

4. Uzdot nekustamā īpašuma Bišu ielā 14, Jūrmalā (kadastra Nr. 1300 026 4810) Īpašniekam, līdz 2020. gada 30. augustam būvniecību regulējošo normatīvo aktu noteiktajā kārtībā veikt kafejnīcas ēkas (kadastra apzīmējums 1300 026 4810 001) konservāciju un informēt Jūrmalas pilsētas domes Pilsētplānošanas nodaļu par būvdarbu uzsākšanu un pabeigšanu.

5. Lēmuma 3. vai 4. punktā uzlikto pienākumu neizpildes gadījumā, pilnvarot Jūrmalas pilsētas domes izpilddirektoru saskaņā ar Administratīvā procesa likuma 370. panta noteikumiem administratīvā akta adresātam uzlikt piespiedu naudu.

6. Uzdot lēmuma izpildi kontrolēt Jūrmalas pilsētas domes Pilsētplānošanas nodaļai.

Saskaņā ar Administratīvā procesa likuma (turpmāk- APL) 70. panta pirmo daļu administratīvais akts stājas spēkā ar brīdi, kad tas paziņots adresātam. Atbilstoši Administratīvā procesa likuma pirmajai un otrajai daļai, Paziņošanas likuma 8. panta trešajai daļai, Lēmums stājies spēkā attiecībā uz tajā minēto adresātu 2020. gada 29. maijā. Saskaņā ar Administratīvā procesa likuma 76. panta ceturto daļu, ja administratīvais akts šā likuma 79. pantā noteiktajā termiņā nav apstrīdēts, tas kļūst neapstrīdams. Lēmums viena mēneša laikā no tā spēkā stāšanās dienas netika apstrīdēts, līdz ar to, tas kļuva neapstrīdams ar 2020. gada 21. jūniju. 

No publiskās pieejamās informācijas Jūrmalas pilsētas zemesgrāmatas nodalījumā Nr. 100000081494, Jūrmalas dome konstatē, ka kopš 2026. gada 17. jūnija ir mainījusies nekustamā īpašuma, attiecībā uz kuru pieņemts Lēmums, Bišu ielā 14, Jūrmalā īpašnieks, proti, Lēmuma Sabiedrība ar ierobežotu atbildību "OMega Būve", reģistrācijas Nr. 40203225528, īpašumtiesības izbeigušās un šobrīd nekustamā īpašuma īpašnieks ir Vārds Uzvārds (personas kods personas kods; turpmāk – Īpašnieks).

Saskaņā ar APL 75. panta otro daļu, ja apstrīdamu administratīvo aktu neapstrīd, tas ir spēkā, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu. Tādējādi, nekustamā īpašuma īpašnieka maiņas gadījumā nemainās faktiskie un tiesiskie apstākļi, un administratīvais akts izpildāms īpašumu tiesību pārņēmējam.

Ievērojot iepriekš minēto, kā arī ievērojot Administratīvā procesa likuma 33. panta pirmo daļu, ēkas Īpašnieks, kopš 2026. gada 16. jūnija ieraksta izdarīšanas zemesgrāmatā par īpašuma tiesību maiņu, ir atzīstams par Lēmuma adresātu, kuram ir pienākums atbilstoši Lēmuma 3. punktam būvniecību regulējošo normatīvo aktu noteiktajā kārtībā, veikt kafejnīcas ēkas sakārtošanu.
Ievērojot iepriekš minēto, kā arī ievērojot APL 33. panta pirmo daļu, pašreizējais nekustamā īpašuma Bišu ielā 14, Jūrmalā, Īpašnieks kopš 2026. gada 25. maija ieraksta izdarīšanas zemesgrāmatā par īpašuma tiesību maiņu, ir atzīstams par Lēmuma adresātu, kuram ir pienākums atbilstoši Lēmuma 3. punktam būvniecību regulējošo normatīvo aktu noteiktajā kārtībā Būvniecības informācijas sistēmā iesniegt speciālajos būvnoteikumos noteiktos dokumentus kafejīcas ēkas Bišu ielā 14, Jūrmalā, atjaunošanai, pārbūvei vai nojaukšanai.

Saskaņā ar Administratīvā procesa likuma 33. panta trešo daļu, Īpašniekam, kā tiesību pārņēmējam visas darbības, kas izpildītas procesā līdz tā iestāšanās brīdim, ir tikpat obligātas, kā tās bija personai, kuras tiesības pārņemtas.

Ievērojot iepriekš minēto, pamatojoties uz Administratīvā procesa likuma 33. panta pirmo, otro, trešo daļu un 75. panta otro daļu, kā arī Drošības jautājumu komitejas 2026. gada 8. septembra sēdes atzinumu (protokols Nr. 1.2-11/66), Jūrmalas dome nolemj:
Izdarīt Lēmumā šādu grozījumu:

aizstāt Lēmuma adresātu Sabiedrība ar ierobežotu atbildību "OMega Būve", reģistrācijas Nr. 40203225528, ar Vārds Uzvārds.

Šis lēmums nav pārsūdzams.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

